Ericu950/Stoicheia-meter-silver huggingface dataset:
κείνη δ ἴτω πρὸς οἶκον , εἰ θεοῖς δοκεῖ .
ἴστον δ ἀρίστης σωφρονεστάτης θ ἅμα γεγῶτ ἀδελφῆς ὁμογενοῦς ἀφ αἵματος .
καὶ χαίρεθ Ἑλένης οὕνεκ εὐγενεστάτης γνώμης , ὃ πολλαῖς ἐν γυναιξὶν οὐκ ἔνι .
τοιόνδ ἀπέβη τόδε πρᾶγμα .
ὦ τὴν ἐν ἄστροις οὐρανοῦ τέμνων ὁδὸν καὶ χρυσοκολλήτοισιν ἐμβεβὼς δίφροις Ἥλιε , θοαῖς ἵπποισιν εἱλίσσων φλόγα , ὡς δυστυχῆ Θήβαισι τῇ τόθ ἡμέρᾳ ἀκτῖν ἐφῆκας , Κάδμος ἡνίκ ἦλθε γῆν τήνδ , ἐκλιπὼν Φοίνισσαν ἐναλίαν χθόνα ·
ὃς παῖδα γήμας Κύπριδος Ἁρμονίαν ποτὲ Πολύδωρον ἐξέφυσε , τοῦ δὲ Λάβδακον φῦναι λέγουσιν , ἐκ δὲ τοῦδε Λάιον 0 .
ἐγὼ δὲ παῖς μὲν κλῄζομαι Μενοικέως ,  Κρέων τ ἀδελφὸς μητρὸς ἐκ μιᾶς ἔφυ  καλοῦσι δ Ἰοκάστην με 0 ·
τοῦτο γὰρ πατὴρ ἔθετο .
γαμεῖ δὲ Λάιός μ ·
ἐπεὶ δ ἄπαις ἦν χρόνια λέκτρα τ ἄμ ἔχων ἐν δώμασιν , ἐλθὼν ἐρωτᾷ Φοῖβον ἐξαιτεῖ θ ἅμα παίδων ἐς οἴκους ἀρσένων κοινωνίαν .
ὦ Θήβαισιν εὐίπποις ἄναξ , μὴ σπεῖρε τέκνων ἄλοκα δαιμόνων βίᾳ ·
εἰ γὰρ τεκνώσεις παῖδ , ἀποκτενεῖ σ ὁ φύς , καὶ πᾶς σὸς οἶκος βήσεται δι αἵματος .
ὃ δ ἡδονῇ δοὺς ἔς τε βακχείαν πεσὼν ἔσπειρεν ἡμῖν παῖδα ·
καὶ σπείρας , βρέφος γνοὺς τ ἀμπλάκημα τοῦ θεοῦ τε τὴν φάτιν , λειμῶν ἐς Ἥρας καὶ Κιθαιρῶνος λέπας δίδωσι βουκόλοισιν ἐκθεῖναι βρέφος , σφυρῶν σιδηρᾶ κέντρα διαπείρας μέσον ·
ὅθεν νιν Ἑλλὰς ὠνόμαζεν Οἰδίπουν .
πολύβου δέ νιν λαβόντες ἱπποβουκόλοι φέρουσ ἐς οἴκους ἔς τε δεσποίνης χέρας ἔθηκαν .
ἣ δὲ τὸν ἐμὸν ὠδίνων πόνον μαστοῖς ὑφεῖτο καὶ πόσιν πείθει τεκεῖν .
ἤδη δὲ πυρσαῖς γένυσιν ἐξανδρούμενος παῖς οὑμὸς ἢ γνοὺς ἤ τινος μαθὼν πάρα ἔστειχε τοὺς φύσαντας ἐκμαθεῖν θέλων πρὸς δῶμα Φοίβου , Λάιός θ , οὑμὸς πόσις , τὸν ἐκτεθέντα παῖδα μαστεύων μαθεῖν εἰ μηκέτ εἴη 0 .
καὶ ξυνάπτετον πόδα ἐς τ αὐτὸν ἄμφω Φωκίδος σχιστῆς ὁδοῦ .
καί νιν κελεύει Λαΐου τροχηλάτης ·
ὦ ξένε , τυράννοις ἐκποδὼν μεθίστασο .
ὃ δ εἷρπ ἄναυδος , μέγα φρονῶν .
πῶλοι δέ νιν χηλαῖς τένοντας ἐξεφοίνισσον ποδῶν .
ὅθεν  τί τ ἀκτὸς τῶν κακῶν με δεῖ λέγειν ;
παῖς πατέρα καίνει καὶ λαβὼν ὀχήματα Πολύβῳ τροφεῖ δίδωσιν .
ὡς δ ἐπεζάρει Σφὶγξ ἁρπαγαῖσι πόλιν ἐμός τ οὐκ ἦν πόσις , Κρέων ἀδελφὸς τ ἀμὰ κηρύσσει λέχη , ὅστις σοφῆς αἴνιγμα παρθένου μάθοι , τούτῳ ξυνάψειν λέκτρα .
τυγχάνει δέ πως μούσας ἐμὸς παῖς Οἰδίπους Σφιγγὸς μαθών ·
καὶ σκῆπτρ ἔπαθλα τῆσδε λαμβάνει χθονός .
γαμεῖ δὲ τὴν τεκοῦσαν οὐκ εἰδὼς τάλας οὐ δ ἡ τεκοῦσα παιδὶ συγκοιμωμένη .
τίκτω δὲ παῖδας παιδὶ δύο μὲν ἄρσενας , Ἐτεοκλέα κλεινήν τε Πολυνείκους βίαν , κόρας τε δισσάς ·
τὴν μὲν Ἰσμήνην πατὴρ ὠνόμασε , τὴν δὲ πρόσθεν Ἀντιγόνην ἐγώ 0 1 .
μαθὼν δὲ τ ἀμὰ λέκτρα μητρῴων γάμων ὁ πάντ ἀνατλὰς Οἰδίπους παθήματα ἐς ὄμμαθ αὑτοῦ δεινὸν ἐμβάλλει φόνον , χρυσηλάτοις πόρπαισιν αἱμάξας κόρας .
ἐπεὶ δὲ τέκνων γένυς ἐμῶν σκιάζεται , κλῄθροις ἔκρυψαν πατέρ , ἵν ἀμνήμων τύχη γένοιτο πολλῶν δεομένη σοφισμάτων ·
ζῶν δ ἔστ ἐν οἴκοις .
πρὸς δὲ τῆς τύχης νοσῶν ἀρὰς ἀρᾶται παισὶν ἀνοσιωτάτας , θηκτῷ σιδήρῳ δῶμα διαλαχεῖν τόδε .
τὼ δ ἐς φόβον πεσόντε , μὴ τελεσφόρους εὐχὰς θεοὶ κραίνωσιν οἰκούντων ὁμοῦ , ξυμβάντ ἔταξαν τὸν νεώτερον πάρος φεύγειν ἑκόντα τήνδε Πολυνείκη χθόνα , Ἐτεοκλέα δὲ σκῆπτρ ἔχειν μένοντα γῆς , ἐνιαυτὸν ἀλλάσσοντε .
ἐπεὶ δ ἐπὶ ζυγοῖς καθέζετ ἀρχῆς , οὐ μεθίσταται θρόνων , φυγάδα δ ἀπωθεῖ τῆσδε Πολυνείκη χθονός .
ὃ δ Ἄργος ἐλθών , κῆδος Ἀδράστου λαβών , πολλὴν ἀθροίσας ἀσπίδ Ἀργείων ἄγει ·
ἐπ αὐτὰ δ ἐλθὼν ἑπτάπυλα τείχη τάδε , πατρῷ ἀπαιτεῖ σκῆπτρα καὶ μέρη χθονός .
ἐγὼ δ ἔριν λύουσ ὑπόσπονδον μολεῖν ἔπεισα παιδὶ παῖδα πρὶν ψαῦσαι δορός .
ἥξειν δ ὁ πεμφθείς φησιν αὐτὸν ἄγγελος .
ἀλλ , ὦ φαεννὰς οὐρανοῦ ναίων πτυχὰς Ζεῦ , σῶσον ἡμᾶς , δὸς δὲ σύμβασιν τέκνοις .
χρὴ δ , εἰ σοφὸς πέφυκας , οὐκ ἐᾶν βροτὸν τὸν αὐτὸν αἰεὶ δυστυχῆ καθεστάναι .
ὦ κλεινὸν οἴκοις Ἀντιγόνη θάλος πατρί , ἐπεί σε μήτηρ παρθενῶνας ἐκλιπεῖν μεθῆκε μελάθρων ἐς διῆρες ἔσχατον στράτευμ ἰδεῖν Ἀργεῖον ἱκεσίαισι σαῖς , ἐπίσχες , ὡς ἂν προυξερευνήσω στίβον , μή τις πολιτῶν ἐν τρίβῳ φαντάζεται , κ ἀμοὶ μὲν ἔλθῃ φαῦλος ὡς δούλῳ ψόγος , σοὶ δ ὡς ἀνάσσῃ 0 1 ·
πάντα δ ἐξειδὼς φράσω ἅ τ εἶδον εἰσήκουσά τ Ἀργείων πάρα , σπονδὰς ὅτ ἦλθον σῷ κασιγνήτῳ φέρων ἐνθένδ ἐκεῖσε , δεῦρό τ αὖ κείνων πάρα .
ἀλλ οὔτις ἀστῶν τοῖσδε χρίμπτεται δόμοις , κέδρου παλαιὰν κλίμακ ἐκπέρα ποδί ·
σκόπει δὲ πεδία καὶ παρ Ἰσμηνοῦ ῥοὰς Δίρκης τε νᾶμα πολεμίων στράτευμ ὅσον .
ὄρεγέ νυν ὄρεγε γεραιὰν νέᾳ χεῖρ ἀπὸ κλιμάκων ποδὸς ἴχνος ἐπαντέλλων .
ἰδοὺ ξύναψον , παρθέν ·
ἐς καιρὸν δ ἔβης ·
κινούμενον γὰρ τυγχάνει Πελασγικὸν στράτευμα , χωρίζουσι δ ἀλλήλων λόχους .
ἰὼ πότνια παῖ Λατοῦς Ἑκάτα , κατάχαλκον ἅπαν πεδίον ἀστράπτει .
οὐ γάρ τι φαύλως ἦλθε Πολυνείκης χθόνα , πολλοῖς μὲν ἵπποις , μυρίοις δ ὅπλοις βρέμων .
ἆρα πύλαι κλῄθροις  χαλκόδετ ἆρ ἔμβολα λαϊνέοισιν Ἀμφίονος ὀργάνοις τείχεος ἥρμοσται ;
τά γ ἔνδον ἀσφαλῶς ἔχει πόλις .
ἀλλ εἰσόρα τὸν πρῶτον , εἰ βούλῃ μαθεῖν .
τίς οὗτος ὁ λευκολόφας , πρόπαρ ὃς ἁγεῖται στρατοῦ πάγχαλκον ἀσπίδ ἀμφὶ βραχίονι κουφίζων 0 ;
λοχαγός , ὦ δέσποινα 0 .
τίς , πόθεν γεγώς 0 ;
αὔδασον , ὦ γεραιέ , τίς ὀνομάζεται ;
οὗτος Μυκηναῖος μὲν αὐδᾶται γένος , Λερναῖα δ οἰκεῖ νάμαθ , Ἱππομέδων ἄναξ 0 .
ἒ ἒ ὡς γαῦρος , ὡς φοβερὸς εἰσιδεῖν , γίγαντι γηγενέτᾳ προσόμοιος ἀστερωπὸς ἐν γραφαῖσιν , οὐχὶ πρόσφορος ἁμερίῳ γέννᾳ 0 .
τὸν δ ἐξαμείβοντ οὐχ ὁρᾷς Δίρκης ὕδωρ ;
ἄλλος ἄλλος ὅδε τευχέων τρόπος 0 .
τίς δ ἐστὶν οὗτος ;
παῖς μὲν Οἰνέως ἔφυ Τυδεύς , Ἄρη δ Αἰτωλὸν ἐν στέρνοις ἔχει .
οὗτος ὁ τᾶς Πολυνείκεος , ὦ γέρον , αὐτοκασιγνήτᾳ νύμφας ὁμόγαμος κυρεῖ ;
ὡς ἀλλόχρως ὅπλοισι , μειξοβάρβαρος 0 .
σακεσφόροι γὰρ πάντες Αἰτωλοί , τέκνον , λόγχαις τ ἀκοντιστῆρες εὐστοχώτατοι 0 .
σὺ δ , ὦ γέρον , πῶς αἰσθάνῃ σαφῶς τάδε ;
σημεῖ ἰδὼν τότ ἀσπίδων ἐγνώρισα , σπονδὰς ὅτ ἦλθον σῷ κασιγνήτῳ φέρων ἃ προσδεδορκὼς οἶδα τοὺς ὡπλισμένους .
τίς δ οὗτος ἀμφὶ μνῆμα τὸ Ζήθου περᾷ καταβόστρυχος , ὄμμασι γοργὸς εἰσιδεῖν νεανίας , λοχαγός , ὡς ὄχλος νιν ὑστέρῳ ποδὶ πάνοπλος ἀμφέπει 0 ;
ὅδ ἐστὶ Παρθενοπαῖος , Ἀταλάντης γόνος .
εἴη τάδ , ὦ παῖ .
σὺν δίκῃ δ ἥκουσι γῆν ·
ὃ καὶ δέδοικα μὴ σκοπῶσ ὀρθῶς θεοί .
ποῦ δ ὃς ἐμοὶ μιᾶς ἐγένετ ἐκ ματρὸς πολυπόνῳ μοίρᾳ ;
ὦ φίλτατ , εἰπέ , ποῦ στι Πολυνείκης , γέρον .
ἐκεῖνος ἑπτὰ παρθένων τάφου πέλας Νιόβης Ἀδράστῳ πλησίον παραστατεῖ .
ὁρῶ δῆτ οὐ σαφῶς , ὁρῶ δέ πως μορφῆς τύπωμα στέρνα τ ἐξῃκασμένα .
ἀνεμώκεος εἴθε δρόμον νεφέλας ποσὶν ἐξανύσαιμι δι αἰθέρος πρὸς ἐμὸν ὁμογενέτορα , περὶ δ ὠλένας δέρᾳ φιλτάτᾳ βάλοιμ ἐν χρόνῳ φυγάδα μέλεον .
ὡς ὅπλοισι χρυσέοισιν ἐκπρεπής , γέρον , ἑῴοις ὅμοια φλεγέθων βολαῖς 0 .
ἥξει δόμους τούσδ , ὥστε σ ἐμπλῆσαι χαρᾶς , ἔνσπονδος .
οὗτος δ , ὦ γεραιέ , τίς κυρεῖ , ὃς ἅρμα λευκὸν ἡνιοστροφεῖ βεβώς ;
ὁ μάντις Ἀμφιάραος , ὦ δέσποιν , ὅδε 0 ·
σφάγια δ ἅμ αὐτῷ , γῆς φιλαίματοι ῥοαί .
ὦ λιπαροζώνου θύγατερ Ἀελίου Σελαναία , χρυσεόκυκλον φέγγος , ὡς ἀτρεμαῖα κέντρα καὶ σώφρονα πώλοις μεταφέρων ἰθύνει 0 .
ποῦ δ ὃς τὰ δεινὰ τῇδ ἐφυβρίζει πόλει 0 ;
καπανεύς ;
ἐκεῖνος προσβάσεις τεκμαίρεται πύργων ἄνω τε καὶ κάτω τείχη μετρῶν .
ἰώ , Νέμεσι καὶ Διὸς βαρύβρομοι βρονταί , κεραυνῶν τε φῶς αἰθαλόεν , σύ τοι μεγαλαγορίαν ὑπεράνορα κοιμίζεις ·
ὅδ ἐστίν , αἰχμαλώτιδας ὃς δορὶ Θηβαίας Μυκηνηΐσιν Λερναίᾳ τε δώσειν τριαίνᾳ , Ποσειδανίοις Ἀμυμωνίοις ὕδασι δουλείαν περιβαλών  μήποτε μήποτε τάνδ , ὦ πότνια , χρυσεοβόστρυχον ὦ Διὸς ἔρνος Ἄρτεμι , δουλοσύναν τλαίην 0 .
ὦ τέκνον , ἔσβα δῶμα καὶ κατὰ στέγας ἐν παρθενῶσι μίμνε σοῖς , ἐπεὶ πόθου ἐς τέρψιν ἦλθες ὧν ἔχρῃζες εἰσιδεῖν .
ὄχλος γάρ , ὡς ταραγμὸς εἰσῆλθεν πόλιν , χωρεῖ γυναικῶν πρὸς δόμους τυραννικούς , φιλόψογον δὲ χρῆμα θηλειῶν ἔφυ , σμικράς τ ἀφορμὰς ἢν λάβωσι τῶν λόγων , πλείους ἐπεσφέρουσιν ·
ἡδονὴ δέ τις γυναιξὶ μηδὲν ὑγιὲς ἀλλήλας λέγειν 0 .
τύριον οἶδμα λιποῦσ ἔβαν ἀκροθίνια Λοξίᾳ Φοινίσσας ἀπὸ νάσου Φοίβῳ δούλα μελάθρων , ἵν ὑπὸ δειράσι νιφοβόλοις Παρνασοῦ κατενάσθη , Ἰόνιον κατὰ πόντον ἐλά  τᾳ πλεύσασα περιρρύτῳ ὑπὲρ ἀκαρπίστων πεδίων Σικελίας Ζεφύρου πνοαῖς ἱππεύσαντος , ἐν οὐρανῷ κάλλιστον κελάδημα .
πόλεος ἐκπροκριθεῖσ ἐμᾶς καλλιστεύματα Λοξίᾳ Καδμείων ἔμολον γᾶν , κλεινῶν Ἀγηνοριδᾶν ὁμογενεῖς ἐπὶ Λαΐου πεμφθεῖσ ἐνθάδε πύργους .
ἴσα δ ἀγάλμασι χρυσοτεύ  κτοις Φοίβῳ λάτρις ἐγενόμαν ·
ἔτι δὲ Κασταλίας ὕδωρ περιμένει με κόμας ἐμᾶς δεῦσαι παρθένιον χλιδὰν Φοιβείαισι λατρείαις .
ἰὼ λάμπουσα πέτρα πυρὸς δικόρυφον σέλας ὑπὲρ ἄκρων βακχειῶν Διονύσου , οἴνα θ ἃ καθαμέριον στάζεις τὸν πολύκαρπον οἰνάνθας ἱεῖσα βότρυν , ζάθεά τ ἄντρα δράκοντος οὔ  ρειαί τε σκοπιαὶ θεῶν νιφόβολόν τ ὄρος ἱερόν , εἱ  λίσσων ἀθανάτας θεοῦ χορὸς γενοίμαν ἄφοβος παρὰ μεσόμφαλα γύαλα Φοί  βου Δίρκαν προλιποῦσα 0 .
νῦν δέ μοι πρὸ τειχέων θούριος μολὼν Ἄρης αἷμα δάιον φλέγει τᾷδ , ὃ μὴ τύχοι , πόλει ·
κοινὰ γὰρ φίλων ἄχη , κοινὰ δ , εἴ τι πείσεται ἑπτάπυργος ἅδε γᾶ , Φοινίσσᾳ χώρᾳ 0 .
κοινὸν αἷμα , κοινὰ τέκεα τᾶς κερασφόρου πέφυκεν Ἰοῦς ·
ὧν μέτεστί μοι πόνων .
ἀμφὶ δὲ πτόλιν νέφος ἀσπίδων πυκνὸν φλέγει σχῆμα φοινίου μάχης , ἃν Ἄρης τάχ εἴσεται παισὶν Οἰδίπου φέρων πημονὰν Ἐρινύων .
ἄργος ὦ Πελασγικόν , δειμαίνω τὰν σὰν ἀλκάν , καὶ τὸ θεόθεν ·
οὐ γὰρ ἄδικον εἰς ἀγῶνα τόνδ ἔνοπλος ὁρμᾷ ὃς μετέρχεται δόμους .
τὰ μὲν πυλωρῶν κλῇθρά μ εἰσεδέξατο δι εὐπετείας τειχέων ἔσω μολεῖν .
ὃ καὶ δέδοικα μή με δικτύων ἔσω λαβόντες οὐκ ἐκφρῶσ ἀναίμακτον χρόα .
ὧν οὕνεκ ὄμμα πανταχῇ διοιστέον κ ἀκεῖσε καὶ τὸ δεῦρο , μὴ δόλος τις ᾖ .
ὡπλισμένος δὲ χεῖρα τῷδε φασγάνῳ τὰ πίστ ἐμαυτῷ τοῦ θράσους παρέξομαι .
ὠή , τίς οὗτος 0 ;
ἢ κτύπον φοβούμεθα ;
ἅπαντα γὰρ τολμῶσι δεινὰ φαίνεται , ὅταν δι ἐχθρᾶς ποὺς ἀμείβηται χθονός .
πέποιθα μέντοι μητρί , κοὐ πέποιθ ἅμα , ἥτις μ ἔπεισε δεῦρ ὑπόσπονδον μολεῖν .
ἀλλ ἐγγὺς ἀλκή 0 ·
βώμιοι γὰρ ἐσχάραι πέλας πάρεισι , κ οὐκ ἔρημα δώματα 0 .
φέρ ἐς σκοτεινὰς περιβολὰς μεθῶ ξίφος καὶ τάσδ ἔρωμαι , τίνες ἐφεστᾶσιν δόμοις .
ξέναι γυναῖκες , εἴπατ , ἐκ ποίας πάτρας Ἑλληνικοῖσι δώμασιν πελάζετε ;
φοίνισσα μὲν γῆ πατρὶς ἡ θρέψασά με , Ἀγήνορος δὲ παῖδες ἐκ παίδων δορὸς Φοίβῳ μ ἔπεμψαν ἐνθάδ ἀκροθίνιον 0 .
μέλλων δὲ πέμπειν μ Οἰδίπου κλεινὸς γόνος μαντεῖα σεμνὰ Λοξίου τ ἐπ ἐσχάρας  ἐν τῷδ ἐπεστράτευσαν Ἀργεῖοι πόλιν .
σὺ δ ἀντάμειψαί μ , ὅστις ὢν ἐλήλυθας ἑπτάστομον πύργωμα Θηβαίας χθονός .
πατὴρ μὲν ἡμῖν Οἰδίπους ὁ Λαΐου , ἔτικτε δ Ἰοκάστη με , παῖς Μενοικέως 0 ·
καλεῖ δὲ Πολυνείκη με Θηβαῖος λεώς .
ὦ συγγένεια τῶν Ἀγήνορος τέκνων , ἐμῶν τυράννων , ὧν ἀπεστάλην ὕπο  γονυπετεῖς ἕδρας προσπίτνω σ , ἄναξ , τὸν οἴκοθεν νόμον σέβουσ  ἔβας ὢ χρόνῳ γᾶν πατρῴαν .
πότνια , μόλε πρόδομος , ἀμπέτασον πύλας .
κλύεις , ὦ τεκοῦσα τόνδε μᾶτερ ;
τί μέλλεις ὑπώροφα μέλαθρα περᾶν θιγεῖν τ ὠλέναισιν τέκνου ;
φοίνισσαν βοὰν κλύουσ , ὦ νεάνιδες , γηραιὸν πόδ ἕλκω , τρομερὰν βάσιν ·
ἰὼ τέκνον , χρόνῳ σὸν ὄμμα μυρίαις τ ἐν ἁμέραις προσεῖδον ·
ἀμφίβαλλε μα  στὸν ὠλέναισι ματέρος , παρηίδων τ ὄρεγμα βο  στρύχων τε κυανόχρωτα χαί  τας πλόκαμον , δέραν σκιάζων ἁμάν .
ἰὼ ἰώ , μόλις φανεὶς ἄελπτα κ ἀδόκητα ματρὸς ὠλέναις .
τί φῶ σε ;
πῶς ἅπαντα καὶ χερσὶ καὶ λόγοισι πολυέλικτον ἁδονὰν περιχορεύουσα τέρψιν παλαιᾶν λάβω χαρμονᾶν ;
ἰὼ τέκος , ἔρημον πατρῷον ἔλιπες δόμον φυγὰς ἀποσταλεὶς ὁμαίμου λώβᾳ , ἦ ποθεινὸς φίλοις , ἦ ποθεινὸς Θήβαις .
ὅθεν ἐμάν τε λευκόχροα κείρομαι δακρυόεσσ ἀνεῖσα πένθει κόμαν , ἄπεπλος φαρέων λευκῶν , ὦτέκνον , δυσόρφναια δ ἀμφὶ τρύχη τάδε σκότι ἀμείβομαι .
ὁ δ ἐν δόμοισι πρέσβυς ὀμματοστερὴς ἀπήνας ὁμοπτέρου τᾶς ἀπο  ζυγείσας δόμων πόθον ἀμφιδάκρυτον ἀεὶ κατ  έχων ἀνῇξε μὲν ξίφους ἐπ αὐτόχειρά τε σφαγάν , ὑπὲρ τέραμνά τ ἀγχόνας , στενάζων ἀρὰς τέκνοις ·
σὺν ἀλαλαῖσι δ αἰὲν αἰαγμάτων σκότια κρύπτεται .
σὲ δ , ὦ τέκνον , γάμοισι δὴ κλύω ζυγέντα παιδοποιὸν ἁδονὰν ξένοισιν ἐν δόμοις ἔχειν ξένον τε κῆδος ἀμφέπειν , ἄλαστα ματρὶ τᾷδε Λα  ίῳ τε τῷ παλαιγενεῖ , γάμων ἐπακτὸν ἄταν .
ἐγὼ δ οὔ τε σοι πυρὸς ἀνῆψα φῶς νόμιμον ἐν γάμοις ματέρι μακαρίᾳ ·
ἀνυμέναια δ Ἰσμηνὸς ἐκηδεύθη λουτροφόρου χλιδᾶς , ἀνὰ δὲ Θηβαίαν πόλιν ἐσιγάθη σᾶς ἔσοδοι νύμφας .
ὄλοιτο , τάδ εἴ τε σίδαρος εἴ τ ἔρις εἴ τε πατὴρ ὁ σὸς αἴτιος , εἴ τε τὸ δαιμόνιον κατεκώμασε δώμασιν Οἰδιπόδα 0 1 2 ·
πρὸς ἐμὲ γὰρ κακῶν ἔμολε τῶνδ ἄχη .
δεινὸν γυναιξὶν αἱ δι ὠδίνων γοναί , καὶ φιλότεκνόν πως πᾶν γυναικεῖον γένος 0 .
μῆτερ , φρονῶν εὖ κοὐ φρονῶν ἀφικόμην ἐχθροὺς ἐς ἄνδρας ·
ἀλλ ἀναγκαίως ἔχει πατρίδος ἐρᾶν ἅπαντας ·
ὃς δ ἄλλως λέγει , λόγοισι χαίρει τὸν δὲ νοῦν ἐκεῖσ ἔχει .
οὕτω δ ἐτάρβουν ἐς φόβον τ ἀφικόμην , μή τις δόλος με πρὸς κασιγνήτου κτάνῃ , ὥστε ξιφήρη χεῖρ ἔχων δι ἄστεως κυκλῶν πρόσωπον ἦλθον .
ἓν δέ μ ὠφελεῖ , σπονδαί τε καὶ σὴ πίστις , ἥ μ ἐσήγαγε τείχη πατρῷα ·
πολύδακρυς δ ἀφικόμην , χρόνιος ἰδὼν μέλαθρα καὶ βωμοὺς θεῶν γυμνάσιά θ οἷσιν ἐνετράφην Δίρκης θ ὕδωρ ·
ὧν οὐ δικαίως ἀπελαθεὶς ξένην πόλιν ναίω , δι ὄσσων νᾶμ ἔχων δακρύρροον .
ἀλλ ἐκ γὰρ ἄλγους ἄλγος αὖ σὲ δέρκομαι ἔχουσαν , οἴμοι τῶν ἐμῶν ἐγὼ κακῶν .
ὡς δεινὸν ἔχθρα , μῆτερ , οἰκείων φίλων 0 .
τί γὰρ πατήρ μοι πρέσβυς ἐν δόμοισι δρᾷ , σκότον δεδορκώς ;
τί δὲ κασίγνηται δύο 0 ;
ἦ που στένουσι τλήμονες φυγὰς ἐμάς ;
κακῶς θεῶν τις Οἰδίπου φθείρει γένος ·
οὕτω γὰρ ἤρξατ , ἄνομα μὲν τεκεῖν ἐμέ , κακῶς δὲ γῆμαι πατέρα σὸν φῦναί τε σέ .
δεῖ φέρειν τὰ τῶν θεῶν .
ὅπως δ ἔρωμαι , μή τι σὴν δάκω φρένα , δέδοιχ , ἃ χρῄζω ·
διὰ πόθου δ ἐλήλυθα .
ἀλλ ἐξερώτα , μηδὲν ἐνδεὲς λίπῃς ·
ἃ γὰρ σὺ βούλῃ , τ αὔτ ἐμοί , μῆτερ , φίλα 0 .
καὶ δή σ ἐρωτῶ πρῶτον ὧν χρῄζω τυχεῖν , τί τὸ στέρεσθαι πατρίδος 0 ;
ἦ κακὸν μέγα 0 ;
μέγιστον 0 ·
ἔργῳ δ ἐστὶ μεῖζον ἢ λόγῳ 0 .
τίς ὁ τρόπος αὐτοῦ 0 ;
τί φυγάσιν τὸ δυσχερές 0 ;
ἓν μὲν μέγιστον , οὐκ ἔχει παρρησίαν .
δούλου τόδ εἶπας , μὴ λέγειν ἅ τις φρονεῖ .
τὰς τῶν κρατούντων ἀμαθίας φέρειν χρεών 0 .
καὶ τοῦτο λυπρόν , συνασοφεῖν τοῖς μὴ σοφοῖς 0 .
ἀλλ ἐς τὸ κέρδος παρὰ φύσιν δουλευτέον .
αἱ δ ἐλπίδες βόσκουσι φυγάδας , ὡς λόγος 0 .
καλοῖς βλέπουσαί γ ὄμμασιν , μέλλουσι δέ 0 .
οὐ δ ὁ χρόνος αὐτὰς διεσάφησ οὔσας κενάς ;
ἔχουσιν Ἀφροδίτην τιν ἡδεῖαν κακῶν .
πόθεν δ ἐβόσκου , πρὶν γάμοις εὑρεῖν βίον ;
ποτὲ μὲν ἐπ ἦμαρ εἶχον , εἶτ οὐκ εἶχον ἄν .
φίλοι δὲ πατρὸς καὶ ξένοι σ οὐκ ὠφέλουν ;
εὖ πρᾶσσε ·
τὰ φίλων δ οὐδέν , ἤν τι δυστυχῇς 0 .
οὐ δ ηὑγένειά σ ἦρεν εἰς ὕψος μέγαν ;
κακὸν τὸ μὴ ἔχειν 0 ·
τὸ γένος οὐκ ἔβοσκέ με .
ἡ πατρίς , ὡς ἔοικε , φίλτατον βροτοῖς 0 .
οὐ δ ὀνομάσαι δύναι ἂν ὡς ἐστὶν φίλον .
πῶς δ ἦλθες Ἄργος ;
τίν ἐπίνοιαν ἔσχεθες ;
ἔχρησ Ἀδράστῳ Λοξίας χρησμόν τινα .
οὐκ ἔχω μαθεῖν .
κάπρῳ λέοντί θ ἁρμόσαι παίδων γάμους .
καὶ σοὶ τί θηρῶν ὀνόματος μετῆν , τέκνον ;
ὁ δαίμων μ ἐκάλεσεν πρὸς τὴν τύχην .
σοφὸς γὰρ ὁ θεός 0 ·
τίνι τρόπῳ δ ἔσχες λέχος ;
νὺξ ἦν , Ἀδράστου δ ἦλθον ἐς παραστάδας .
κοίτας ματεύων , ᾗ φυγὰς πλανώμενος 0 ;
ἦν ταῦτα ·
κ ᾆτά γ ἦλθεν ἄλλος αὖ φυγάς .
ὡς ἄρ ἄθλιος κ ἀκεῖνος ἦν 0 .
τυδεύς , ὃν Οἰνέως φασὶν ἐκφῦναι πατρός 0 .
τί θηρσὶν ὑμᾶς δῆτ Ἄδραστος ᾔκασεν ;
στρωμνῆς ἐς ἀλκὴν οὕνεκ ἤλθομεν πέρι .
ἐνταῦθα Ταλαοῦ παῖς συνῆκε θέσφατα ;
κ ἄδωκέ γ ἡμῖν δύο δυοῖν νεάνιδας .
ἆρ εὐτυχεῖς οὖν τοῖς γάμοις ἢ δυστυχεῖς ;
οὐ μεμπτὸς ἡμῖν ὁ γάμος ἐς τόδ ἡμέρας 0 .
πῶς δ ἐξέπεισας δεῦρό σοι σπέσθαι στρατόν ;
δισσοῖς Ἄδραστος ὤμοσεν γαμβροῖς τόδε , ἄμφω κατάξειν ἐς πάτραν , πρόσθεν δ ἐμέ .
πολλοὶ δὲ Δαναῶν καὶ Μυκηναίων ἄκροι πάρεισι , λυπρὰν χάριν , ἀναγκαίαν δ , ἐμοὶ διδόντες ·
ἐπὶ γὰρ τὴν ἐμὴν στρατεύομαι πόλιν .
θεοὺς δ ἐπώμοσ ὡς ἀκουσίως τοῖς φιλτάτοις ἑκοῦσιν ἠράμην δόρυ .
ἀλλ ἐς σὲ τείνει τῶνδε διάλυσις κακῶν , μῆτερ , διαλλάξασαν ὁμογενεῖς φίλους παῦσαι πόνων με καὶ σὲ καὶ πᾶσαν πόλιν .
πάλαι μὲν οὖν ὑμνηθέν , ἀλλ ὅμως ἐρῶ ·
τὰ χρήματ ἀνθρώποισι τιμιώτατα , δύναμίν τε πλείστην τῶν ἐν ἀνθρώποις ἔχει 0 .
ἁγὼ μεθήκω δεῦρο μυρίαν ἄγων λόγχην ·
πένης γὰρ οὐδὲν εὐγενὴς ἀνήρ 0 .
καὶ μὴν Ἐτεοκλῆς ἐς διαλλαγὰς ὅδε χωρεῖ ·
σὸν ἔργον , μῆτερ Ἰοκάστη , λέγειν τοιούσδε μύθους οἷς διαλλάξεις τέκνα 0 .
μῆτερ , πάρειμι ·
τὴν χάριν δὲ σοὶ διδοὺς ἦλθον .
τί χρὴ δρᾶν ;
ἀρχέτω δέ τις λόγου ·
ὡς ἀμφὶ τείχη καὶ ξυνωρίδας λόχων τάσσων ἐπέσχον πόλιν , ὅπως κλύοιμί σου κοινὰς βραβείας , αἷς ὑπόσπονδον μολεῖν τόνδ εἰσεδέξω τειχέων πείσασά με .
οὔτοι τὸ ταχὺ τὴν δίκην ἔχει , βραδεῖς δὲ μῦθοι πλεῖστον ἀνύουσιν σοφόν .
σχάσον δὲ δεινὸν ὄμμα καὶ θυμοῦ πνοάς ·
οὐ γὰρ τὸ λαιμότμητον εἰσορᾷς κάρα Γοργόνος , ἀδελφὸν δ εἰσορᾷς ἥκοντα σόν .
σύ τ αὖ πρόσωπον πρὸς κασίγνητον στρέφε , Πολύνεικες ·
ἐς γὰρ τ αὐτὸν ὄμμασιν βλέπων λέξεις τ ἄμεινον τοῦδέ τ ἐνδέξῃ λόγους .
παραινέσαι δὲ σφῷν τι βούλομαι σοφόν ·
ὅταν φίλος τις ἀνδρὶ θυμωθεὶς φίλῳ ἐς ἓν συνελθὼν ὄμματ ὄμμασιν διδῷ , ἐφ οἷσιν ἥκει , ταῦτα χρὴ μόνον σκοπεῖν , κακῶν δὲ τῶν πρὶν μηδενὸς μνείαν ἔχειν .
λόγος μὲν οὖν σὸς πρόσθε , Πολύνεικες τέκνον ·
σὺ γὰρ στράτευμα Δαναϊδῶν ἥκεις ἄγων , ἄδικα πεπονθώς , ὡς σὺ φῄς ·
κριτὴς δέ τις θεῶν γένοιτο καὶ διαλλακτὴς κακῶν .
ἁπλοῦς ὁ μῦθος τῆς ἀληθείας ἔφυ , κοὐ ποικίλων δεῖ τ ἄνδιχ ἑρμηνευμάτων ·
ἔχει γὰρ αὐτὰ καιρόν ·
ὁ δ ἄδικος λόγος νοσῶν ἐν αὑτῷ φαρμάκων δεῖται σοφῶν .
ἐγὼ δὲ πατρὸς δωμάτων προυσκεψάμην τ οὐμόν τε καὶ τοῦδ , ἐκφυγεῖν χρῄζων ἀρὰς ἃς Οἰδίπους ἐφθέγξατ εἰς ἡμᾶς ποτε , ἐξῆλθον ἔξω τῆσδ ἑκὼν αὐτὸς χθονός , δοὺς τῷδ ἀνάσσειν πατρίδος ἐνιαυτοῦ κύκλον , ὥστ αὐτὸς ἄρχειν αὖθις ἀνὰ μέρος λαβὼν καὶ μὴ δι ἔχθρας τῷδε καὶ φθόνου μολὼν κακόν τι δρᾶσαι καὶ παθεῖν , ἃ γίγνεται .
ὃ δ αἰνέσας ταῦθ ὁρκίους τε δοὺς θεούς , ἔδρασεν οὐδὲν ὧν ὑπέσχετ , ἀλλ ἔχει τυραννίδ αὐτὸς καὶ δόμων ἐμῶν μέρος .
καὶ νῦν ἕτοιμός εἰμι τ ἀμαυτοῦ λαβὼν στρατὸν μὲν ἔξω τῆσδ ἀποστεῖλαι χθονός , οἰκεῖν δὲ τὸν ἐμὸν οἶκον ἀνὰ μέρος λαβὼν καὶ τῷδ ἀφεῖναι τὸν ἴσον αὖθις αὖ χρόνον , καὶ μή τε πορθεῖν πατρίδα μή τε προσφέρειν πύργοισι πηκτῶν κλιμάκων προσαμβάσεις , ἃ μὴ κυρήσας τῆς δίκης πειράσομαι δρᾶν .
μάρτυρας δὲ τῶνδε δαίμονας καλῶ , ὡς πάντα πράσσων σὺν δίκῃ , δίκης ἄτερ ἀποστεροῦμαι πατρίδος ἀνοσιώτατα .
ταῦτ αὔθ ἕκαστα , μῆτερ , οὐχὶ περιπλοκὰς λόγων ἀθροίσας εἶπον , ἀλλὰ καὶ σοφοῖς καὶ τοῖσι φαύλοις ἔνδιχ , ὡς ἐμοὶ δοκεῖ .
ἐμοὶ μέν , εἰ καὶ μὴ καθ Ἑλλήνων χθόνα τεθράμμεθ , ἀλλ οὖν ξυνετά μοι δοκεῖς λέγειν .
εἰ πᾶσι τ αὐτὸν καλὸν ἔφυ σοφόν θ ἅμα , οὐκ ἦν ἂν ἀμφίλεκτος ἀνθρώποις ἔρις ·
νῦν δ οὔ θ ὅμοιον οὐδὲν οὔ τ ἴσον βροτοῖς , πλὴν ὀνόμασαι 0 ·
τὸ δ ἔργον οὐκ ἔστιν τόδε .
ἐγὼ γὰρ οὐδέν , μῆτερ , ἀποκρύψας ἐρῶ ·
ἄστρων ἂν ἔλθοιμ ἡλίου πρὸς ἀντολὰς καὶ γῆς ἔνερθεν , δυνατὸς ὢν δρᾶσαι τάδε , τὴν θεῶν μεγίστην ὥστ ἔχειν Τυραννίδα .
τοῦτ οὖν τὸ χρηστόν , μῆτερ , οὐχὶ βούλομαι ἄλλῳ παρεῖναι μᾶλλον ἢ σῴζειν ἐμοί 0 ·
ἀνανδρία γάρ , τὸ πλέον ὅστις ἀπολέσας τ οὔλασσον ἔλαβε 0 .
πρὸς δὲ τοῖσδ αἰσχύνομαι , ἐλθόντα σὺν ὅπλοις τόνδε καὶ πορθοῦντα γῆν τυχεῖν ἃ χρῄζει ·
ταῖς γὰρ ἂν Θήβαις τόδε γένοιτ ὄνειδος , εἰ Μυκηναίου δορὸς φόβῳ παρείην σκῆπτρα τ ἀμὰ τῷδ ἔχειν .
χρῆν δ αὐτὸν οὐχ ὅπλοισι τὰς διαλλαγάς , μῆτερ , ποιεῖσθαι ·
πᾶν γὰρ ἐξαιρεῖ λόγος ὃ καὶ σίδηρος πολεμίων δράσειεν ἄν .
ἀλλ , εἰ μὲν ἄλλως τήνδε γῆν οἰκεῖν θέλει , ἔξεστ ·
ἐκεῖνο δ οὐχ ἑκὼν μεθήσομαι .
ἄρχειν παρόν μοι , τῷδε δουλεύσω ποτέ ;
πρὸς ταῦτ ἴτω μὲν πῦρ , ἴτω δὲ φάσγανα , ζεύγνυσθε δ ἵππους , πεδία πίμπλαθ ἁρμάτων , ὡς οὐ παρήσω τῷδ ἐμὴν τυραννίδα .
εἴπερ γὰρ ἀδικεῖν χρή , τυραννίδος πέρι κάλλιστον ἀδικεῖν , τ ἄλλα δ εὐσεβεῖν χρεών 0 .
οὐκ εὖ λέγειν χρὴ μὴ πὶ τοῖς ἔργοις καλοῖς ·
οὐ γὰρ καλὸν τοῦτ , ἀλλὰ τῇ δίκῃ πικρόν 0 .
ὦ τέκνον , οὐχ ἅπαντα τῷ γήρᾳ κακά , Ἐτεόκλεες , πρόσεστιν ·
ἀλλ ἡμπειρία ἔχει τι λέξαι τῶν νέων σοφώτερον .
τί τῆς κακίστης δαιμόνων ἐφίεσαι Φιλοτιμίας , παῖ ;
ἄδικος ἡ θεός 0 ·
πολλοὺς δ ἐς οἴκους καὶ πόλεις εὐδαίμονας ἐσῆλθε κ ἀξῆλθ ἐπ ὀλέθρῳ τῶν χρωμένων ·
ἐφ ᾗ σὺ μαίνῃ .
κεῖνο κάλλιον , τέκνον , Ἰσότητα τιμᾶν , ἣ φίλους ἀεὶ φίλοις πόλεις τε πόλεσι συμμάχους τε συμμάχοις συνδεῖ 0 ·
τὸ γὰρ ἴσον μόνιμον ἀνθρώποις ἔφυ , τῷ πλέονι δ αἰεὶ πολέμιον καθίσταται τ οὔλασσον ἐχθρᾶς θ ἡμέρας κατάρχεται .
καὶ γὰρ μέτρ ἀνθρώποισι καὶ μέρη σταθμῶν Ἰσότης ἔταξε κ ἀριθμὸν διώρισε , νυκτός τ ἀφεγγὲς βλέφαρον ἡλίου τε φῶς ἴσον βαδίζει τὸν ἐνιαύσιον κύκλον , κ οὐδέτερον αὐτῶν φθόνον ἔχει νικώμενον .
εἶθ ἥλιος μὲν νύξ τε δουλεύει βροτοῖς σὺ δ οὐκ ἀνέξῃ δωμάτων ἔχων ἴσον καὶ τῷδε νεῖμαι ;
κ ᾆτα ποῦ στιν ἡ δίκη ;
τί τὴν τυραννίδ , ἀδικίαν εὐδαίμονα , τιμᾷς ὑπέρφευ καὶ μέγ ἥγησαι τόδε ;
περιβλέπεσθαι τίμιον 0 ;
κενὸν μὲν οὖν 0 .
ἢ πολλὰ μοχθεῖν πόλλ ἔχων ἐν δώμασι βούλῃ 0 ;
τί δ ἔστι τὸ πλέον ;
ὄνομ ἔχει μόνον ·
ἐπεὶ τά γ ἀρκοῦνθ ἱκανὰ τοῖς γε σώφροσιν 0 .
οὔτοι τὰ χρήματ ἴδια κέκτηνται βροτοί , τὰ τῶν θεῶν δ ἔχοντες ἐπιμελούμεθα ·
ὅταν δὲ χρῄζωσ , αὔτ ἀφαιροῦνται πάλιν .
ἄγ , ἤν σ ἔρωμαι δύο λόγω προθεῖσ ἅμα , πότερα τυραννεῖν ἢ πόλιν σῷσαι θέλεις , ἐρεῖς τυραννεῖν ;
ἢν δὲ νικήσῃ σ ὅδε ;
ὄψῃ δαμασθὲν ἄστυ Θηβαῖον τόδε , ὄψῃ δὲ πολλὰς αἰχμαλωτίδας κόρας βίᾳ πρὸς ἀνδρῶν πολεμίων πορθουμένας .
ὀδυνηρὸς ἆρ ὁ πλοῦτος , ὃν ζητεῖς ἔχειν , γενήσεται Θήβαισι , φιλότιμος δὲ σύ 0 .
σοὶ μὲν τάδ αὐδῶ .
σοὶ δέ , Πολύνεικες , λέγω ·
ἀμαθεῖς Ἄδραστος χάριτας ἔς σ ἀνήψατο , ἀσύνετα δ ἦλθες καὶ σὺ πορθήσων πόλιν .
φέρ , ἢν ἕλῃς γῆν τήνδ  ὃ μὴ τύχοι ποτέ  πρὸς θεῶν , τρόπαια πῶς ἀναστήσεις Διί ;
πῶς δ αὖ κατάρξῃ θυμάτων , ἑλὼν πάτραν , καὶ σκῦλα γράψεις πῶς ἐπ Ἰνάχου ῥοαῖς ;
θήβας πυρώσας τάσδε Πολυνείκης θεοῖς ἀσπίδας ἔθηκε ;
μήποτ , ὦ τέκνον , κλέος τοιόνδε σοι γένοιθ ὑφ Ἑλλήνων λαβεῖν .
ἢν δ αὖ κρατηθῇς καὶ τὰ τοῦδ ὑπερδράμῃ , πῶς Ἄργος ἥξεις μυρίους λιπὼν νεκρούς ;
ἐρεῖ δὲ δή τις ·
ὦ κακὰ μνηστεύματα Ἄδραστε προσθείς , διὰ μιᾶς νύμφης γάμον ἀπωλόμεσθα .
δύο κακὼ σπεύδεις , τέκνον , κείνων στέρεσθαι τῶνδέ τ ἐν μέσῳ πεσεῖν .
μέθετον τὸ λίαν , μέθετον 0 ·
ἀμαθία δυοῖν , ἐς τ αὔθ ὅταν μόλητον , ἔχθιστον κακόν 0 1 .
ὦ θεοί , γένοισθε τῶνδ ἀπότροποι κακῶν καὶ ξύμβασίν τιν Οἰδίπου τέκνοις δότε .
μῆτερ , οὐ λόγων ἔθ ἁγών , ἀλλ ἀναλοῦται χρόνος οὑν μέσῳ μάτην , περαίνει δ οὐδὲν ἡ προθυμία ·
οὐ γὰρ ἂν ξυμβαῖμεν ἄλλως ἢ πὶ τοῖς εἰρημένοις , ὥστ ἐμὲ σκήπτρων κρατοῦντα τῆσδ ἄνακτ εἶναι χθονός ·
τῶν μακρῶν δ ἀπαλλαγεῖσα νουθετημάτων μ ἔα .
καὶ σὺ τῶνδ ἔξω κομίζου τειχέων , ἢ κατθανῇ .
πρὸς τίνος 0 ;
τίς ὧδ ἄτρωτος , ὅστις εἰς ἡμᾶς ξίφος φόνιον ἐμβαλὼν τὸν αὐτὸν οὐκ ἀποίσεται μόρον 0 ;
ἐγγύς , οὐ πρόσω βέβηκεν ·
ἐς χέρας λεύσσεις ἐμάς ;
εἰσορῶ ·
δειλὸν δ ὁ πλοῦτος καὶ φιλόψυχον κακόν 0 .
κ ᾆτα σὺν πολλοῖσιν ἦλθες πρὸς τὸν οὐδὲν ἐς μάχην ;
ἀσφαλὴς γάρ ἐστ ἀμείνων ἢ θρασὺς στρατηλάτης 0 .
κομπὸς εἶ σπονδαῖς πεποιθώς , αἵ σε σῴζουσιν θανεῖν .
καὶ σέ 0 ·
δεύτερον δ ἀπαιτῶ σκῆπτρα καὶ μέρη χθονός .
οὐκ ἀπαιτούμεσθ ·
ἐγὼ γὰρ τὸν ἐμὸν οἰκήσω δόμον .
τοῦ μέρους ἔχων τὸ πλεῖον 0 ;
φήμ ·
ἀπαλλάσσου δὲ γῆς .
ὦ θεῶν βωμοὶ πατρῴων  οὓς σὺ πορθήσων πάρει .
κλύετέ μου  τίς δ ἂν κλύοι σου πατρίδ ἐπεστρατευμένου ;
καὶ θεῶν τῶν λευκοπώλων δώματα  οἳ στυγοῦσί σε 0 .
ἐξελαυνόμεσθα πατρίδος  καὶ γὰρ ἦλθες ἐξελῶν .
ἀδικίᾳ γ , ὦ θεοί 0 .
μυκήναις , μὴ νθάδ ἀνακάλει θεούς .
ἀνόσιος πέφυκας  ἀλλ οὐ πατρίδος , ὡς σύ , πολέμιος 0 1 .
ὅς μ ἄμοιρον ἐξελαύνεις .
καὶ κατακτενῶ γε πρός .
ὦ πάτερ , κλύεις ἃ πάσχω ;
καὶ γὰρ οἷα δρᾷς κλύει .
καὶ σύ , μῆτερ 0 ;
ἀθέμιτόν σοι μητρὸς ὀνομάζειν κάρα 0 .
ὦ πόλις .
μολὼν ἐς Ἄργος ἀνακάλει Λέρνης ὕδωρ .
εἶμι , μὴ πόνει ·
σὲ δ αἰνῶ , μῆτερ .
ἔξιθι χθονός .
ἔξιμεν ·
πατέρα δέ μοι δὸς εἰσιδεῖν .
οὐκ ἂν τύχοις .
ἀλλὰ παρθένους ἀδελφάς 0 .
οὐ δὲ τάσδ ὄψῃ ποτέ .
ὦ κασίγνηται 0 .
τί ταύτας ἀνακαλεῖς ἔχθιστος ὤν ;
μῆτερ , ἀλλά μοι σὺ χαῖρε .
χαρτὰ γοῦν πάσχω , τέκνον .
οὐκέτ εἰμὶ παῖς σός .
ἐς πόλλ ἀθλία πέφυκ ἐγώ .
ὅδε γὰρ εἰς ἡμᾶς ὑβρίζει .
καὶ γὰρ ἀνθυβρίζομαι .
ποῦ ποτε στήσῃ πρὸ πύργων ;
ὡς τί μ ἱστορεῖς τόδε ;
ἀντιτάξομαι κτενῶν σε .
κ ἀμὲ τοῦδ ἔρως ἔχει .
ὦ τάλαιν ἐγώ 0 ·
τί δράσετ , ὦ τέκνα 0 ;
αὐτὸ σημανεῖ .
πατρὸς οὐ φεύξεσθ Ἐρινῦς 0 ;
ἐρρέτω πρόπας δόμος .
ὡς τάχ οὐκέθ αἱματηρὸν τ οὐμὸν ἀργήσει ξίφος .
τὴν δὲ θρέψασάν με γαῖαν καὶ θεοὺς μαρτύρομαι , ὡς ἄτιμος οἰκτρὰ πάσχων ἐξελαύνομαι χθονός , δοῦλος ὥς , ἀλλ οὐχὶ τ αὐτοῦ πατρὸς Οἰδίπου γεγώς ·
κ ἄν τί σοι , πόλις , γένηται , μὴ ἐμέ , τόνδε δ αἰτιῶ ·
οὐχ ἑκὼν γὰρ ἦλθον , ἄκων δ ἐξελαύνομαι χθονός .
καὶ σύ , Φοῖβ ἄναξ Ἀγυιεῦ , καὶ μέλαθρα , χαίρετε , ἥλικές θ οὑμοί , θεῶν τε δεξίμηλ ἀγάλματα .
οὐ γὰρ οἶδ εἴ μοι προσειπεῖν αὖθις ἔσθ ὑμᾶς ποτε ·
ἐλπίδες δ οὔπω καθεύδουσ , αἷς πέποιθα σὺν θεοῖς τόνδ ἀποκτείνας κρατήσειν τῆσδε Θηβαίας χθονός .
ἔξιθ ἐκ χώρας ·
ἀληθῶς δ ὄνομα Πολυνείκη πατὴρ ἔθετό σοι θείᾳ προνοίᾳ νεικέων ἐπώνυμον .
κάδμος ἔμολε τάνδε γᾶν Τύριος , ᾧ τετρασκελὴς μόσχος ἀδάματον πέσημα δίκε τελεσφόρον διδοῦσα χρησμόν , οὗ κατοικίσαι πεδία νιν τὸ θέσφατον πυροφόρα δόμων ἔχρη , καλλιπόταμος ὕδατος ἵνα τε νοτὶς ἐπέρχεται γύας , Δίρκας χλοηφόρους καὶ βαθυσπόρους γύας ·
βρόμιον ἔνθα τέκετο μά  τηρ Διὸς γάμοισι , κισσὸς ὃν περιστεφὴς ἕλικος εὐθὺς ἔτι βρέφος χλοηφόροισιν ἔρνεσιν κατασκίοισιν ὀλβίσας ἐνώτισεν , Βάκχιον χόρευμα παρθένοισι Θηβαΐαισι καὶ γυναιξὶν εὐίοις .
ἔνθα φόνιος ἦν δράκων Ἄρεος ὠμόφρων φύλαξ νάματ ἔνυδρα καὶ ῥέεθρα χλοερὰ δεργμάτων κόραισι πολυπλάνοις ἐπισκοπῶν ·
ὃν ἐπὶ χέρνιβας μολὼν Κάδμος ὄλεσε μαρμάρῳ ·
κρᾶτα φόνιον ὀλεσίθηρος ὠλένας δικὼν βολαῖς , δίας ἀμάτορος δ ἐς βαθυσπόρους γύας γαπετεῖς δικὼν ὀδόν  τας φραδαῖσιν 0 ·
ἔνθεν ἐξανῆκε γᾶ πάνοπλον ὄψιν ὑπὲρ ἄκρων ὅρων χθονός ·
σιδαρόφρων δέ νιν φόνος πάλιν ξυνῆψε γᾷ φίλᾳ .
αἵματος δ ἔδευσε γαῖαν , ἅ νιν εὐηλίοισι δεῖξεν αἰθέρος πνοαῖς .
καὶ σέ , τὸν προμάτορος Ἰοῦς ποτ ἔκγονον Ἔπαφον , ὦ Διὸς γένεθλον , ἐκάλεσα βαρβάρῳ βοᾷ , ἰώ , βαρβάροις λιταῖς ·
βᾶθι βᾶθι τάνδε γᾶν 0 ·
σοί νιν ἔκγονοι κτίσαν καὶ διώνυμοι θεαί , Περσέφασσα καὶ φίλα Δαμάτηρ θεά , πάντων ἄνασσα , πάντων δὲ Γᾶ τροφός , κτήσαντο  πέμπε πυρφόρους θεάς , ἄμυνε τᾷδε γᾷ ·
πάντα δ εὐπετῆ θεοῖς .